Smala Sussie

Smala Sussie er en svensk svart komedie fra 2003, regissert av Ulf Malmros. Filmen handler om en ung mann som vender tilbake til hjembyen sin for å finne sin savnede søster og hele historien rundt hva som skjedde med søsteren og alle karakterene rundt.

Lasse Åberg ble såpass opprørt av en scene i filmen at han vurderte å saksøke filmskaperne. Den omtalte scenen viser to figurer, hentet fra Åbergs barneprogram Trazan och Banarne, som har sex med hverandre.

 Handling 
Erik har bodd i Stockholm i tre år, men blir nødt til å dra tilbake til hjemstedet sitt i Värmland, med navnet Bruket, på grunn av at lillesøsteren hans, Sussie, har forsvunnet. Erik finner raskt ut at mye har forandret seg hjemme siden han vokste opp der. Det er få som synes å bry seg om at Sussie er borte, og Erik aner at noe dramatisk har skjedd. Handlingen i filmen starter på slutten, og den handler om at Erik må fortelle alt som har skjedd til en politietterforsker som mistenker at det er han som har noe å gjøre med at søsteren har blitt borte. Inntrykket han hadde av den snille og uskyldige søsteren sin blir borte jo mer han graver for å oppklare mysteriet. Sussie viser seg å ha forandret seg til en dop-misbrukende rocke-groupie. Dette skjedde etter at hun begynte å tilbringe mye tid med Eriks gamle kamerat Pölsa, som etter en stund fører til at hun begynner å få medisiner fra de gamle på gamlehjemmet hvor hun jobber. I tillegg viser det seg at eieren av den lokale videobutikken, Gerd, er en stor kriminell som slipper unna med det meste ved å bestikke den lokale politimannen. Erik kaller henne den største doplangeren i byen og Sussie bruker henne for å få dekket hele behovet. Billy Davidson, som er den eneste politimannen i byen er altså mer interessert i å skjule ulovlighetene som foregår der enn å oppklare dem. Dette kommer tydelig frem flere ganger i filmen.

Rolleliste
   Skuespiller  RolleTuva Novotny  Smala SussieJonas Rimeika  Erik, Sussies brorBjörn Starrin  PölsaKjell Bergqvist  Billy Davidsson, politimannenMalin Morgan  SandraLotta Tejle  GudrunMichael Nyqvist  Mörka RöstenLena Dahlman  GerdJohan Andersson  Micke TrettonAnders Blomberg  Tore TumörNicky Horn  Davidssons koneBengt Alsterlind  GunnarLena Wallman-Alster  Eriks mammaRolf H. Karlsson  KinomaskinistenOlle Wirenhed  Konsumeieren RalfVilma Rogsten-Zammel  Davidssons datter

 Trivia 
 Aksjemegleren, Banarne og Ralf blir spilt av samme person.
 Scenen der filmen Pulp Fiction blir avbrutt på grunn av at «Stockholm» har glemt å sende siste delen er basert på en hendelse fra Malmros' oppvekst. Forskjellen er at filmen han så var E.T. Begge gangene kom kinomaskinisten inn og fortalte slutten.
 I løpet av filmen kommer det seg inn detaljer og referanser til 16 andre filmer i form av filmbokser, plakater og dialog. Noen av disse er A Clockwork Orange, Rambo, Pulp Fiction og Star Wars.

 Soundtrack 
 «Dirty And Cheap» fremført av Randy
 «No Right» fremført av Whyte Seeds
 «Billy The Coach» fremført av Leif Karate
 «Newfound Lover» fremført av Tuva Novotny
 «Stupid» fremført av Camela Leierth
 «Palace Station» fremført av Melody Club
 «Notes About Freedom» Fremført av The Act
 «Live It Up» fremført av Papa Dee
 «X-Ray Eyes» fremført av Randy
 «Hip Teens» fremført av Frank Popp Ensemble
 «Slow Motions» fremført av Whyte Seeds
 «Say Oh Say» fremført av Isolation Years
 «No Place Like Home» fremført av Moses
 «In The Healing Rain» fremført av Travellers In Time
 «Perpetuum Mobile» fremført av The Penguin Café Orchestra

 Referanser 

 Eksterne lenker 


Kategori:Filmer fra 2003
Kategori:Svenske filmkomedier
Kategori:Filmer regissert av Ulf Malmros
Kategori:Svenskspråklige filmer